stanford-oval/wikipedia huggingface dataset:
Kingdom Come: Deliverance
Tarina

Peli sijoittuu keskiaikaiseen Böömiin, Pyhän saksalais-roomalaisen keisarikunnan valtakunnansäätyyn. Peli pyrkii olemaan historiallisesti tarkka.
Tarina sijoittuu Böömissä riehuvaan sotaan vuonna 1403. Unkarin kuninkaan Sigismundin käskystä Kumaanit hyökkäävät Skalitziin tämän suurten hopeavarantojen vuoksi. Eräs verilöylyn selviytyjistä on päähenkilö Henry, paikallisen sepän poika. Varattomana ja kostonhaluisena Henry astuu lordi Radzig Kobylan palvelukseen.
Kingdom Come: Deliverancen yksi erikoisuuksista on haarautuvat vuoropuhelut pelinsisäisten NPC-hahmojen kanssa sekä avoimen maailman ympäristö, mikä saa pelaajan syventymään pelimaailmaan sisältäen aikaisen 1400-luvun aseita, vaatteita, taistelutekniikoita sekä arkkitehtuuria mitkä ovat kehitetty peliin yhdessä historioitsijoiden sekä arkkitehtien kanssa.
Vaikutus

Pelin kehittänyt studio on ilmoittanut, että peliä tullaan käyttämään tšekkiläisessä yliopistossa keskiajan historian opetuksessa.
Vastaanotto

GameSpot antoi pelille arvosanaksi 8/10 arvostellussaan.
Pelin versiot eri alustoilla ovat saaneet runsasta kritiikkiä julkaisuversiossa olleista ohjelmointivirheistä.
Myynti

Peli myi kahdessa viikossa julkaisunsa jälkeen yli miljoona kappaletta eri alustoilla. Noin vuosi julkaisunsa jälkeen Kingdom Come: Deliverance oli myynyt kaksi miljoonaa kappaletta. Kesäkuuhun 2020 mennessä peli on myynyt kolme miljoonaa kappaletta ja 1,5 miljoonaa kappaletta ladattavaa sisältöä.
Ääninäyttelijät

| 0 | 1 | 2 |
| --- | --- | --- |
|  Tom McKay  | … |  Henry   |
|  Matthew Wolf  | … |  Henryn isä   |
|  Michael Pitthan  | … |  Sir Radzig Kobyla   |
|  Logan Hillier  | … |  Sir Istvan Toth   |
|  Luke Dale  | … |  Sir Hans Capon   |
|  Peter Hosking  | … |  Sir Hanush Leipalainen   |
Aiheesta muualla

Kingdom Come: Deliverance MobyGamesissa (englanniksi)
Kingdom Come: Deliverance Internet Movie Databasessa (englanniksi)
Arif

| Arif |
| --- | --- |
 Arif vuonna 2013.
Henkilötiedot
Koko nimi:  Arif Salum
Syntynyt: 15. heinäkuuta 1986 (ikä 38)
Ammatti:  muusikko
Muusikko
Tyylilajit:  rap 
Levy-yhtiöt:  Nora Collective ja Warner Music Norway 
Palkinnot
 Spellemannprisen Urbaanin musiikin kategoria 2016 
  [ Muokkaa Wikidatassa ] [ ohje ]  
Arif (oik. Arif Salum; s. 15. heinäkuuta 1986) on norjalainen rap-artisti, joka on kotoisin Oslosta. Hän teki läpimurtonsa vuonna 2013 ja on maansa suosituimpia räppäreitä.
Albumit

Aldri og Alltid (2013)
HighEnd / Asfalt (2015)
Meg & deg mot alle (2017)
Arif i Waanderland (2019)
Aiheesta muualla

Kuvia tai muita tiedostoja aiheesta Arif Wikimedia Commonsissa
Arkaainen

Arkaainen saattaa viitata seuraaviin aiheisiin:
Kreikan arkaainen kausi
Pohjois-Amerikan arkaainen kausi
Arkaainen latina
Arkaainen hymy
Annie Fratellini

|  |
| --- | --- |
 Frattelini vuoden 1955 elokuvassa Rascel-Fifi.
Henkilötiedot
Syntynyt: 14. marraskuuta 1932 Alger, Ranskan Algeria
Kuollut: 30. heinäkuuta 1997 (64 vuotta)
Ammatti:  klovni, laulaja, näyttelijä
Puoliso:  Pierre Granier-Deferre   Pierre Étaix
Sukulaiset:  Fratellinin perhe
Näyttelijä
Aktiivisena:  1945–1997
Aiheesta muualla
IMDb
Annie Fratellini (14. marraskuuta 1932, Alger, Ranskan Algeria – 30. heinäkuuta 1997, Pariisi, Ranska) oli ranskalainen sirkusklovni, varieteelaulaja ja näyttelijä. Hän kuului tunntettuun Fratellinin perheeseen, mutta hän jätti sirkuksen 18-vuotiaana. Sen jälkeen hän esiintyi Dixieland-yhtyeessä, varieteelaulajana ja näyttelijänä. Sirkukseen Fratellini palasi toisen miehensä Pierre Étaixin kautta. Fratellini ja Étaix muodostivat tunnetun klovniparin ja perustivat kansallisen sirkuskoulun.
Lapsuus ja nuoruus sirkuksessa

Annie Fratellini syntyi sirkussukuun vuonna 1932 Algerissa, missä hänen vanhempansa olivat kiertueella. Annie oli ensimmäinen Fratellinin perheen lapsista, joka kävi koulua. Hän sai samaan aikaan myös perheeltään sirkuskoulutusta. Hänen setänsä Albert Fratellini opetti hänelle akrobatiaa ja hänen isänsä Paul trapetsitaitoja ja klovnina olemista. Annien äiti Suzanne Rousseau opetti musiikkia. Annie oppi sooittamaan sopraanosaksofonia, klarinettia, vibrafonia, harmonikkaa, viulua ja pianoa.
Fratellini oli 13-vuotias, kun hän esiintyi ensimmäisen kerran sirkuksessa. Medrano-sirkuksen esityksessä hän tuli sirkuskehään suuren pyörivän pallon sisällä. Hän nousi pallosta ja tasapainoili sen päällä soittaen samalla saksofonia.
Ura laulajana ja näyttelijänä

Fratellini jätti sirkuksen 18-vuotiaana ja muodosti Dixieland-yhtyeen, jonka kanssa hän kiersi varieteelavoilla. Jazzyhtyeestä Fratellinin ura vei varieteelaulajaksi, levyartistiksi ja näyttelijäksi.
Fratellini meni vuonna 1954 naimisiin elokuvaohjaaja Pierre Granier-Deferren kanssa. He saivat liittonsa aikana yhden tyttären, Valérien. Fratellini näytteli vuonna 1960 Louis Mallen keskustelua herättäneessä elokuvassa Zazie – Pariisin päiviä. Hänellä oli myös keskeinen rooli miehensä ohjaamassa elokuvassa La Métamorphose des cloportes (1965). Fratellini ja Granier-Defarre erosivat vuonna 1966.
Fratellinin toinen mies oli Pierre Étaix, joka käytti usein elokuvissaan klovneja. Étaix oli tehnyt vuonna 1965 elokuvan Jo-Jo, joka kertoo rikastuneesta klovnista, joka jättää sirkuksen mutta huomaa sen jälkeen elämän sirkuskehän ulkopuolella olevan tyhjää. Fratellini oli ihastunut elokuvaan ja tapasi sen jälkeen Étaixin. He menivät naimisiin, ja Fratellini näytteli vuonna 1969 Étaixin elokuvassa Hassu haaveilija.
Paluu sirkukseen

Étaix huomasi pian vaimonsa luontaisen ymmärryksen komediasta ja vakuutti tämän palaamaan sirkusesiintyjäksi. Fratellini ja Étaix muodostivat parin, jossa Étaix oli valkoinen klovni ja Fratellini Aukusti. He lähtivät vuonna 1970 kiertueelle Pinder-sirkuksen kanssa. Ranskassa ei tuolloin ollut sirkuskoulua, ja Fratellini ja Étaix uskoivat sellaiselle olevan tarvetta. He perustivat 1975 kansallisen sirkuskoulun ja sille kiertävän sirkuksen, Nouveau Cirque de Paris’n. Fratellini ja Étaix olivat pitkään sirkuksensa tähtiesiintyjiä.
Fratellini ja Étaix erosivat vuonna 1987. Fratellini oli tuossa vaiheessa jo alkanut esiintyä tyttärensä Valérien kanssa. Annie Fratellini jatkoi esiintymistä kuolemaansa asti. Hänet tunnettiin klovnina varsin lapsellisena ja kapinallisena hahmona. Hän oli pukeutunut suureen päällystakkiin ja yli-isoihin kenkiin. Hänellä oli varsin yksinkertainen meikki: punainen nenä, mustatut huulet, kaksi mustaa kyyneltä ja paljetteja silmäluomissa. Hänellä oli myös punainen peruukki ja knalli. Fratellinin hahmo ei näyttänyt oikeastaan mieheltä eikä naiselta. Hän vastasi aina sukupuolen tiedustelijoille: ”Klovneilla ei ole sukupuolta.”
Fratellini esiintyi viimeisen kerran huhtikuussa 1997 Cité de la Musiquessa yhdessä monien hänen entisten ja silloisten oppilaidensa kanssa. Hän kuoli heinäkuussa pariisilaisessa sairaalassa, missä hän oli ollut kesäkuusta. Kuolinsyynä oli syöpä.
Aiheesta muualla

Kuvia tai muita tiedostoja aiheesta Annie Fratellini Wikimedia Commonsissa
Fratellini-akatemian kotisivut (ranskaksi)
Anne Lainto

Anne Lainto (s. 1986 tai 1987 Lohja) on suomalainen radio- ja tv-juontaja. Hän on tullut tunnetuksi YleX-radiokanavalta, missä hän on juontanut Uuden musiikin X -ohjelmaa. Hän juonsi Yle TV2:lla Uuden Musiikin Kilpailua vuosina 2012–2014. Hän on juontanut Yle TV2:lla myös festarilähetyksiä muun muassa Ruisrockista, YleXPopista ja Blockfesteiltä.
Ura

Lainto opiskeli verkko-, radio-, ja tv-viestintää Turun Diakonia-ammattikorkeakoulussa, josta hän valmistui vuonna 2011. Hän teki harjoittelunsa YleX-radiokanavalla Uuden musiikin iltavuoro -ohjelmassa. Aiemmin hän työskenteli Turussa Auran Aallot -radiokanavalla ja Salossa Rogmo FM -radiokanavalla. Hän teki myös elokuva- ja levyarvioita XTV-verkkomediaan.
YleX:llä Lainto toimi harjottelunsa jälkeen verkkotoimittajana ja alkoi juontaa YleX Viikonloppu -ohjelmaa vuonna 2012. Samana vuonna hän juonsi ensimmäistä kertaa Uuden Musiikin Kilpailun Joona Kortesmäen kanssa. 2014 hän siirtyi Uuden musiikin iltavuoroon ja 2015 Uuden musiikin aamuvuoroon. Hän juonsi festarikoosteita Yle TV2:lla muun muassa YleXPopista, Ruisrockista ja Blockfesteiltä vuosina 2015–2017.
Vuonna 2018 hän alkoi juontaa YleX:n Uuden musiikin X -ohjelmaa Ida Karimaan kanssa. Lainto tekee musiikkiaiheisia videoita YleX Music Youtube-kanavalle. Vuonna 2017 hän alkoi soittaa DJ-keikkoja Karimaan kanssa. Vuonna 2018 he esiintyivät muun muassa Ruisrockissa, Waterlandissa, Raumanmeren juhannuksessa ja Slushin avajaisjuhlissa.
Lainto palkittiin musiikkialan Musiikki & Media -tapahtuman Industry Awards -gaalassa vuoden toimittajaksi vuonna 2017.
Arka

| Arka |
| --- | --- |
Lehtityyppi:  aikakauslehti
Aihealue:  kirjallisuus, taide, kirjallisuuskritiikki
Perustettu:  1947
Lakkautettu:  1948
Päätoimittaja:  George Juri Ševelov
Kotikunta:  München
Kotimaa:  Saksa
Ilmestymistiheys:  kerran kuussa
Kieli:  ukraina
Arka (ukr. Арка) oli Münchenissä kesäkuusta 1947 helmikuuhun 1948 kerran kuukaudessa ilmestynyt kirjallisuus-, taide- ja kirjallisuuskritiikkijulkaisu. Lehteä julkaisi Ukrajinska trybuna yhteistyössä taiteellis-kirjallisen organisaation MURin julkaisukomitean kanssa. Lehteä ehti ilmestyä kaikkiaan kahdeksan numeroa. Toimituskunnan jäseniä olivat vuonna 1947: Viktor Petrov, Juri Kosatš, Bohdan Nyžankivskyi, Zenon Tarnavskyi ja George Juri Ševelov (salanimi Šereh) ja lehden ulkoasusta vastasi Jacques Hnizdovskyi. Ševelovista tuli 1948 päätoimittaja. Arkan taiteellinen ja teoreettinen taso oli korkea, ja se kertoi ukrainalaisille lukijoille läntisistä kulttuurivirtauksista.
Ardi Liives

Ardi Liives (vuoteen 1939 Liinev; 31. elokuuta 1929 Tallinna – 9. joulukuuta 1992 Tallinna) oli virolainen näytelmä- ja romaanikirjailija.
Liives syntyi tallinnalaisen teatterimuusikon poikana, opiskeli liiketaloutta ja juridiikkaa ja valmistui Tarton yliopiston oikeustieteellisestä tiedekunnasta 1953. Hän teki toimittajan töitä vuoteen 1962, jolloin hän jäi vapaaksi kirjailijaksi.
Jo koulupoikana 1946 Liives kirjoitti komedian, joka otettiin monien pikkuteatterien ohjelmistoon. Vuoden 1958 näytelmää Uusaasta öö (”Uudenvuodenyö”) pidetään hänen ensimmäisenä todella onnistuneena näytelmänä, jonka henkilöhahmot ovat psykologisesti syviä ja dialogi jännitteistä. Liivesin vahvimpana draamateoksena pidetään vuoden 1959 näytelmän Sinine rakett parannettua versiota Mürgi perenaine vuodelta 1967. Komedianäytelmistä Liivesin parhaiksi arvioidaan Viini postmark (1964) ja Monolisk (1969).
Näytelmien ja romaanien lisäksi Ardi Liives on kirjoittanut operettilibrettoja, laulunäytelmiä ja radiokuunnelmia.
1970-luvun puolivälissä Savonlinnan ja Vaasan teatterit esittivät Liivesin näytelmää Tavaton päivä (Pühapäev on tore päev).
Teokset > Näytelmät

Robert Suur (1957)
Uusaasta öö (1958)
Sinine rakett (1959, uudelleen kirjoitettu versio Mürgi perenaine, 1967)
Siinpool horisonti (1962)
Viini postmark (1964)
Trepp (1964)
Monolisk (1969)
Infarkt (1971)
Suudlus enne koitu (1977)
Lehti ühelt puult (valikoima näytelmiä, 1979)
Lehti teiselt puult (valikoima komedioita, 1979)
Madalrõhkkond (valikoima näytelmiä, 1989)
Teokset > Romaanit

Retro (1981)
Vastuarmastus I–II (1982–1986)
Aken vastu päikest (1988)
Aiheesta muualla

Vaher, Vaapo: Imelaps, kellest ei saanud geeniust. Esseistlik monograafia Ardi Liivesest. Eesti Keele Sihtasutus, 2007.
Artturi Somersalo

Artturi Somersalo, sukunimi vuoteen 1906 Sommer (7. syyskuuta 1889 Tampere – 21. syyskuuta 1973) oli suomalainen agronomi, maanviljelijä ja liikemies.
Somersalon vanhemmat olivat kauppaneuvos Arthur Sommer ja Lydia Johansson. Hänen sisaruksiaan olivat opettaja, kansanedustaja Eva Somersalo, diplomi-insinööri Ensi Somersalo, filosofian kandidaatti Yrjö Somersalo, kirjailija Aili Somersalo ja everstiluutnantti, IKL:n kansanedustaja, Ajan Sana -lehden päätoimittaja Arne Somersalo.
Somersalo pääsi ylioppilaaksi Tampereen reaalilyseosta 1907. Hän valmistui agronomiksi 1914 ja maatalous- ja metsätieteiden kandidaatiksi 1949. Hän toimi maanviljelijänä 1913-1919 ja omisti pitkään Valkilan kartanon Pirkkalassa. Vuonna 1918 Somersalo perusti pankkiiriliikkeet Tampereelle ja Helsinkiin. Pankkiiriliike toimi vuoteen 1921 saakka, jolloin se teki konkurssin. Somersalo oli vuodesta 1922 alkaen Ilmailuvarikon kamreerina Helsingissä ja toimi myöhemmin useiden ulkomaisten toiminimien kuten I. G. Farbenin ja Norsk Hydron edustajana Suomessa. Vuodesta 1936 alkaen hän on toimi Maan Suolan päätoimittajana. Somersalo oli Koetoimintayhdistysten Liiton hallintoneuvoston jäsenenä, Helsingin agronomikerhon puheenjohtajana ja Töölön kansallisseuran puheenjohtajana. Hän kirjoitti liike-elämää käsitteleviä artikkeleita aikakauslehtiin ja oli avustajana muun muassa Luonto tieteen valossa- ja Tavarasanakirja-teoksissa.
Somersalo oli naimisissa kuvaamataidonopettaja Margit Roosin kanssa. Heidän poikansa oli taidemaalari Heikki Somersalo.
Julkaisuja

Lannoitusaapinen. I. G. Farben & Norsk Hydro maanviljelysneuvomo, Helsinki 1932, 6. painos 1937
Irti maatalouspulasta! : kannattavaan peltoviljelykseen. Maanviljelysneuvomo, Helsinki 1933
Lannoitekaupan käsikirja. Maanviljelysneuvomon julkaisuja n:o 91. Helsinki 1936
Vihanneskasvien lannoitus. Maatalousministeriön tuotanto-osasto, Helsinki 1941, 1943
Jokamiehen lannoitusopas. Pellervo-seura, Helsinki 1948
Puutarha- ja huonekasvien pH-vaatimukset , kirj. Artturi Somersalo, Reijo Heinonen. Kesko, maatalousosasto, Helsinki 1951
Attachmate

| Attachmate |
| --- | --- |
Perustettu:  1982
Omistaja:  Micro Focus International
Infobox OKVirheellinen NIMI-arvo: 
Attachmate on vuonna 1982 perustettu yhdysvaltalainen ohjelmistoyritys.
Yhtiö osti Novellin vuonna 2011.
Micro Focus osti Attachmate Groupin vuonna 2014 ja sai siten myös Novellin ja SUSEn hallintaansa.
Armas Gideon Järnefelt

Armas Gideon Järnefelt (29. elokuuta 1869 Oulu – 5. toukokuuta 1916 Helsinki) oli suomalainen virka- ja valtiopäivämies.
Järnefeltin vanhemmat olivat rovasti Klas Erik Järnefelt ja Ida Emilia Ottelin ja puoliso vuodesta 1898 Siiri Kerstin Järnefelt. John Järnefelt ja Jalo Järnefelt olivat hänen veljiään. Armas Gideon Järnefelt tuli ylioppilaaksi Jyväskylän lyseosta ja suoritti kameraalitutkinnon 1892 ja ylemmän hallinnollisen tutkinnon 1898. Järnefelt työskenteli ensin Suomen Pankissa, muun muassa pankin setelipainon valvojana, ja sitten säästöpankkien ja panttilainakonttorien tarkastajana 1900–1916. Hän oli myös lehtien Sparbanken ja Säästöpankki toimittaja. Järnefelt oli aatelissäädyssä edustaja valtiopäivillä 1897.
Armas Heikel

Armas Gösta Irving Heikel (3. lokakuuta 1906 Albany, New Yorkin osavaltio, Yhdysvallat – 2. heinäkuuta 1980 Jyväskylä) oli suomalainen filosofian maisteri, kemisti ja 1930- ja 1940-lukujen vasemmistoradikaali.
Armas Heikelin vanhemmat olivat tekniikan tohtori, laboratorionjohtaja Gunnar Gabriel Heikel (1880–1919) ja ruotsalaissyntyinen Hanna Viktoria Heikel o.s. Gullstrand (1883–1919). Heikelin isä oli Yhdysvalloissa The Norwich Pharmacal Companyn palveluksessa vuosina 1905–1909. Suomeen paluun jälkeen isä oli Maanviljelys- ja kauppakemiallisen laboratorion johtajana Vaasassa. Armas Heikel oli vuodesta 1930 naimisissa kansakoulunopettaja, runoilija Katri Valan kanssa. Vuosina 1945–1956 hän oli naimisissa Meri Sylvia Ticklenin kanssa, mutta liitto päättyi avioeroon. Vuonna 1972 hän meni naimisiin Elli Tuulikki Kyllösen (s. 1919) kanssa.
Heikel toimi valmistuttuaan 1930-luvun lopulla alkoholin valmistuksen paikallistarkastajana. Hän oli mukana Tulenkantajain Seura ry:n toiminnassa ja toimi Soihtu-aikakauslehden avustajana.
Armas Heikel ja Katri Vala elivät tukalassa taloudellisessa ja poliittisessa tilanteessa sotavuosina. Valpon tarkkailussa ollut perhe asui Espoon Albergassa ja he elivät käytännössä Katri Valan veljen Ruotsista lähettämien pakettien varassa. Heikel vangittiin sotien aikana kolmesti valtiopetokseen tähtäävän toiminnan edistämisestä ja Katri Valakin pidätettiin vuonna 1942 kun häntä epäiltiin tietojen antamisesta liittoutuneille. Tuberkuloosia sairastanut Katri Vala siirtyi sitten poikansa kanssa Ruotsiin, jossa hän kuoli toukokuussa 1944.
Vasemmistolaisena aktivistina tunnettu Heikel oli suuren osan jatkosodan ajasta vankilassa tai pakkotyössä. Hän kärsi vakavista mielenterveysongelmista ja oli sotien jälkeen hoidossa Kellokosken sairaalassa. Heikel palasi 11. elokuuta 1945 sairaalasta Helsinkiin hoitaakseen asioitaan ennen uuden hoitojakson alkua. Hän tapasi samana iltana kahvila Brondassa vanhan tuttavansa eronneen sairaanhoitaja Ester Kasteen (s. 1902), jonka kanssa hän lähti illan päätteeksi Heikelin asuntoon Espoon Leppävaaraan. Kaste jäi tilapäisesti asumaan Heikelin luokse. 13. elokuuta vastaisena yönä Heikel mielenhäiriössä surmasi nukkuvan Ester Kasteen kirveeniskulla päähän. Hänet todettiin syyntakeettomaksi tekoon ja otettiin sairaalahoitoon.
Kingdom Hearts: Chain of Memories

| Kingdom Hearts: Chain of Memories |
| --- | --- |

Kehittäjä:  Jupiter
Julkaisija:  Square Enix
Jakelija:  Disney Interactive Studios
Ohjaaja:  Tetsuya Nomura
Tuottaja:  Shinji Hashimoto Yoshinori Kitase Hatao Ogata
Käsikirjoittaja:  Daisuke Watanabe
Taiteilija:  Tetsuya Nomura Takayuki Odachi Tomohiro Hasegawa
Säveltäjä:  Yoko Shimomura
Pelisarja:  Kingdom Hearts
Julkaistu:  Game Boy AdvanceJP 11. marraskuuta 2004NA 7. joulukuuta 2004AUS 13. tammikuuta 2005EU 6. toukokuuta 2005 PlayStation 2JP 29. maaliskuuta 2007NA 2. joulukuuta 2008
Lajityyppi:  toimintaroolipeli
Pelimuoto:  yksinpeli, moninpeli
Ikäluokitus:  PEGI: 3 ESRB: E  Virheellinen ESRB-arvo
Alusta:  Game Boy Advance, PlayStation 2
Jakelumuoto:  pelimoduuli, DVD
Lisää peliartikkeleitaVideopelien teemasivulla
Infobox OK    : 
Kingdom Hearts: Chain of Memories (jap. キングダム ハーツ チェイン オブ メモリーズ, Kingudamu Hātsu Chein Obu Memorīzu) on ja Jupiterin kehittämä sekä Square Enixin vuonna 2004 Game Boy Advancelle julkaisema jatko-osa vuoden 2002 toimintaroolipelille Kingdom Hearts.
Pelaaminen

Pelissä tavataan Organisaation (myöhemmissä peleissä Organisaatio XIII) hahmoja, joista ensimmäinen, joka näkyy pelin alussa, on nimetty englanniksi Unknown. Pelissä kuitenkin tutustutaan vain puoliin sen jäsenistä.
Pelin kerran läpipeluun jälkeen tulee avattua kaksi uutta valikkoa: Reverse/Rebirth – jossa pelataan Soran sijasta Rikulla – ja Link – jossa kaksi pelaajaa voivat ottaa yhteen. Molemmat käyttävät Soran hahmoa, mutta sekaannusten välttämiseksi toisen pelaajan Sora on väritetty mustaksi.
Pelissä Sora ja muut hahmot ovat kuvattu kaksiulotteisena grafiikkana. Pelissä ei ole ääninäyttelyä.
Juoni

Pelissä Sora kumppaineineen päätyy Unohduksen linnaan (Castle Oblivion), johon astuessaan heidän kaikki taikansa ja kykynsä unohtuivat. Linna vartioi salaperäisen Organsaation jäsen XI, Marluxia. Matkatessaan yhä syvemmälle linnaan Soran muisti alkaa heikentyä entisestään.
Sora joutuu pelastamaan Organisaation vankina vanhan ystävänsä, Naminén. Sora kohtaa myös Rikun kaksoisolennon, joka luulee olevansa aito ja pitää Soraa vihollisena. Myöhemmin ilmenee, että Marluxia ja jäsen XII, Larxene, aikoivat tuhota muut Organisaation jäsenet ja että jäsen VIII, Axel, alun perin vakoili hänen toimiaan. Jäsenen IV, Vexenin, yrittäessä paljastaa totuutta Soralle, Axel tappaa Vexenin turvatakseen Marluxian luottamukseen häneen
Myöhemmin Axelin paettua sekä Larxenen ja Marluxian kuoltua Soran toimesta, Naminé paljastaa korvanneensa Soran oikean ystävän, Kairin, paikan tämän muistoissa. Hän neuvoo Soraa kumppaneineen jäämään nukkumaan linnaan, kunnes Naminé saisi heidän muistonsa korjattua.
Reverse/Rebirthin tarina alkaa kun Riku on vankina pimeyden maailmassa, jossa hänen sydämensä käy taistelua sydämettömien aiemmasta hyökkäyksestä vastannutta Ansemia vastaan. Kuningas Mikin avulla hänen onnistuu pidätellä tätä. Mutta kukistettuaan Organisaation jäsenen V, Lexaeusin, hän joutuu jälleen pimeyteen. Soran kukistettua Marluxia, Naminé auttaa Rikua kohtaamaan pimeytensä ja tuhoamaan Organisaation jäsenen VI, Zexionin. Sen jälkeen Riku tapaa DiZin, joka pyytää häneltä ja Naminélta apua. Samaan aikaan Rikun replika katoaa ja oikea Riku lähtee Mikin avustuksella asettamaan pimeyttään tasapainoon valonsa kanssa.
Re:Chain of Memories

Pelistä kehitettiin vuonna 2007 PlayStation 2 -versio, jota myytiin Japanissa Kingdom Hearts Final Mix+ -paketissa ja Yhdysvalloissa itsenäisenä pelinä. Peliä ei julkaistu Euroopassa. Tässä versiossa on myös ääninäyttelyä.
Re:Chain of Memories > Äänirooleissa > Alkuperäiset

| 0 | 1 | 2 |
| --- | --- | --- |
|  Miyu Irino  | … |  Sora   |
|  Kōichi Yamadera  | … |  Aku Ankka   |
|  Yū Shimaka  | … |  Hessu   |
|  Kaneta Kimokutsi  | … |  Samu Sirkka   |
|  Mamoru Miyano  | … |  Riku   |
|  Takashi Aoyagi  | … |  kuningas Mikki Hiiri   |
|  Iku Nakahara  | … |  Naminé   |
|  Shūichi Ikeda  | … |  Marluxia   |
|  Keiji Fujiwara  | … |  Axel   |
|  Akira Ishida  | … |  Zexion   |
|  Yuko Miyamura  | … |  Larxene   |
|  Nachi Nozawa  | … |  Vexen   |
|  Risa Uchida  | … |  Kairi   |
|  Genzō Wakayama  | … |  DiZ   |
|  Akio Ōtsuka  | … |  Ansem   |
Re:Chain of Memories > Äänirooleissa > Englaninkieliset

| 0 | 1 | 2 |
| --- | --- | --- |
|  Haley Joel Osment  | … |  Sora   |
|  Tony Anselmo  | … |  Aku Ankka   |
|  Bill Farmer  | … |  Hessu   |
|  Eddie Carroll  | … |  Samu Sirkka   |
|  David Gallagher  | … |  Riku   |
|  Wayne Allwine  | … |  kuningas Mikki Hiiri   |
|  Meaghan Jette Martin  | … |  Naminé   |
|  Keith Ferguson  | … |  Marluxia   |
|  Quinton Flynn  | … |  Axel   |
|  Vince Corazza  | … |  Zexion   |
|  Shanelle Gray  | … |  Larxene   |
|  Dave Boat  | … |  Lexaeus   |
|  Derek Stephen Prince  | … |  Vexen   |
|  Alyson Stoner  | … |  Kairi   |
|  Corey Burton  | … |  DiZ   |
|  Richard Epcar  | … |  Ansem   |
Aiheesta muualla

Kingdom Hearts: Chain of Memories MobyGamesissa (englanniksi)
Kingdom Hearts: Chain of Memories Internet Movie Databasessa (englanniksi)
| --- | --- |
Pelit:   Kingdom Hearts  Chain of Memories  II  Coded  358/2 Days  Birth by Sleep  3D: Dream Drop Distance  χ  III  Melody of Memory  Missing-Link  IV 
HD-kokoelmat:   HD 1.5 Remix  HD 2.5 Remix  HD 2.8 Final Chapter Prologue 
Hahmot:   Sora  Organisaatio XIII
Argentiinan rugby union -maajoukkue

Argentiinan rugby union -maajoukkue, lempinimeltään Los Pumas, on Argentiinan kansallinen Rugby union -joukkue. Se pelasi ensimmäisen maaottelunsa vuonna 1910.
Argentiina on voittanut kertaalleen pronssia maailmanmestaruuskilpailuissa, vuonna 2007. Se on MM-kisojen historian ainoa mitalin voittanut amerikkalainen joukkue. Toukokuussa 2020 Argentiina oli kansainvälisen rugbyliitto World Rugbyn maailmanrankingissa kymmenennellä sijalla.
Argentiina on osallistunut The Rugby Championship -kilpailuun vuodesta 2012. Se on sijoittunut kerran kolmanneksi.
Arvokisat > MM-kisat

Lähde: the-sports.org
1987: Putosi lohkovaiheessa
1991: Putosi lohkovaiheessa
1995: Putosi lohkovaiheessa
1999: Puolivälierissä
2003: Putosi lohkovaiheessa
2007: Pronssia
2011: Puolivälierissä
2015: Neljäs
2019: Putosi lohkovaiheessa
Aiheesta muualla

Viralliset kotisivut (espanjaksi)